“อาซีฟา”เคาะราคา IPO ที่ 3.70 บาท ขาย 28-29,31 ก.ค.เทรด 5 ส.ค.
"อาซีฟา"เคาะราคา IPO ที่ 3.70 บาท ขาย 28-29,31 ก.ค.เทรด 5 ส.ค.
27 ก.ค. 2558

บริษัท อาซีฟา จำกัด (มหาชน) หรือ ASEFA เปิดเผยว่า บริษัทกำหนดราคาเสนอขายหุ้นเพิ่มทุนต่อประชาชนทั่วไปครั้งแรก (IPO) ที่หุ้นละ 3.70 บาท โดยจะเปิดให้จองซื้อในช่วงวันที่ 28-29 ก.ค. และ 31 ก.ค.นี้ และเข้าซื้อขายได้ในวันที่ 5 ส.ค.
โดยบริษัทเตรียมเสนอขายหุ้นให้กับประชาชนทั่วไปครั้งแรก (IPO) จำนวน 150 ล้านหุ้น เพื่อเข้าซื้อขายในตลาดหลักทรัพย์แห่งประเทศไทย (SET) โดยมี บริษัทหลักทรัพย์ ฟินันเซีย ไซรัส จำกัด (มหาชน) เป็นปรึกษาทางการเงิน
ทั้งนี้บริษัทเป็นผู้ผลิตและจำหน่ายสวิตช์บอร์ดไฟฟ้าที่ได้รับมาตรฐานสากลภายใต้แบรนด์ ASEFA และได้รับลิขสิทธิ์จากแบรนด์ชั้นนำระดับโลก จาก Schneider และ Socomec นอกจากนี้ยังมีผลิตภัณฑ์ระบบกระจายและส่งจ่ายไฟฟ้า อาทิ รางและบันไดพาดสายไฟฟ้า และโคมไฟส่องสว่างภายใต้เครื่องหมายการค้า ALUMAR ซึ่ง ASEFA มุ่งมั่นพัฒนาอุปกรณ์ไฟฟ้าอย่างครบวงจร เพื่อรองรับการเติบโตทั้งในประเทศและต่างประเทศ